**Сіз құндысыз**

***«Саған деген сүйіспеншілігім мәңгілік, берік мейіріміммен сені Өзіме баурап келемін.»***

***(Еремия 31:3)***

Әлеуметтік желілерді шарлау кезінде мен кейде мынадай мәлімдемелерге тап боламын: «Сіздің құндылығыңыз біреудің сіздегі құндылықты көре алмауына байланысты төмендеп қалмайды».

Бұл сөздердің авторы белгісіз, бірақ айтқысы келген ойы өте орынды. Біз басқа адамдардың пікірі немесе бағалауы арқылы құндылыққа ие болмаймыз. Біз басқалардың алдында табысты, қабілетті, лайықты және құнды болып көрінгіміз келеді. Бірақ біз жиі өзіміздегі құндылықты дұрыс емес жерлерден іздейміз.

Шындық мынада: егер біз өз құндылығымызды Құдайдан басқа жерден, немесе басқа адамнан іздеуге тырыссақ, үнемі көңіліміз қалатын болады. Нақыл сөздер 29:25-те: “Пендеден қорқуы адамға тұзақ құрар, Жаратқанға сенуші қауіпсіз болар”,— делінген. Бізді жаратқан, сүйетін және біз үшін Өз өмірін құрбан еткен Жаратушының пікірінде өзгермейтін бір ғана құндылық қайнар көзі бар.

Бізге жазған хатында, Киелі кітапта, Құдай былай дейді: «Саған деген сүйіспеншілігім мәңгілік, берік мейіріміммен сені Өзіме баурап келемін.» (Еремия 31:3). «Қорықпа, Мен сені құныңды төлеп құтқарып алдым. Сені өз атыңмен шақырдым: Сен Мендіксің!» (Ишая 43:1). “Сонымен, біреу Мәсіхпен тығыз байланыста болса, сол — жаңадан жаратылған адам.” (2 Қорынттықтарға 5:17).

Энн Воскамп былай деп жазады: «Сіздің болмысыңыз Мәсіхке негізделген болса, сіздің болмысыңыз кеше де, бүгін де, ертең де бірдей болады. Ешкімнің пікірі оны өзгерте алмайды. Тіпті өмірдегі сәтсіздіктер оны шайқалта алмайды. Сіз өзіңізді берік Жартасқа негіздесеңіз, сіздің тұлғаңыз тастай берік болады».